Pielikums

Ādažu novada domes Datums skatāms laika zīmogā rīkojumam Nr.ĀND/1-10-1/20/77 “Par konkursa "Ādažu sporta laureāts 2020” nolikumu”

**Konkursa „Ādažu sporta laureāts 2020”**

NOLIKUMS

**I. Vispārīgie jautājumi**

1. Nolikums nosaka kārtību, kādā Ādažu novada domes Sporta daļa organizē konkursu „Ādažu sporta laureāts 2020” (turpmāk – Konkurss).
2. Konkursa ietvaros tiek apbalvoti Ādažu novada labākie sportisti, treneri, sporta organizācijas un sporta darbinieki par augstākajiem sasniegumiem sporta sacensībās novada, valsts un starptautiskā mērogā 2020. gadā, sporta attīstības veicināšanu Ādažu novadā, kā arī Ādažu novada un Latvijas valsts popularizēšanu.
3. Konkursa pieteikumus rakstveidā iesniedz Sporta daļā, Gaujas iela 30, Ādaži, Ādažu nov., LV–2164, vai elektroniski e-pastā arnis.rozitis@adazi.lv.
4. Konkursa ietvaros tiek izvērtēti sporta klubu, sportistu, treneru un komandu (turpmāk – Pretendenti) sasniegumi sportā un par sportistu sasniegumiem tiek informēta sabiedrība.
5. Konkursa paziņojumus publicē domes tīmekļa vietnē [www.adazi.lv](http://www.adazi.lv).

**II. Konkursa nominācijas**

1. Konkursā ir šādas nominācijas:
	1. Gada sportists / Gada sportista treneris;
	2. Gada sportiste / Gada sportistes treneris;
	3. Gada jaunais sportists / Gada jaunā sportista treneris;
	4. Gada jaunā sportiste / Gada jaunās sportistes treneris;
	5. Gada sporta komanda / Gada sporta komandas treneris;
	6. Gada sporta skolotājs;
	7. Gada notikums sportā (iedzīvotāju balsojums);
	8. Gada sporta organizācija;
	9. Gada populārākais sportists/e (iedzīvotāju balsojums).

**II. Pretendentu izvirzīšana**

1. “Gada sportists” un “Gada sportiste” nomināciju piešķir sportistam no 18 gadu vecuma (ieskaitot). Balvu piešķir arī attiecīgā sportista trenerim nominācijās “Gada sportista treneris”, “Gada sportistes treneris”.
2. “Gada jaunais sportists” un “Gada jaunā sportiste” nomināciju piešķir sportistiem līdz 18 gadu vecumam. Balvu piešķir arī attiecīgā sportista trenerim nominācijās “Gada jaunā sportista treneris”, “Gada jaunās sportistes treneris”.
3. “Gada sporta komanda” nomināciju piešķir Ādažu novada komandai. Balvu piešķirta arī attiecīgās sporta komandas trenerim nominācijā “Gada sporta komandas treneris”.
4. “Gada sporta skolotājs” nomināciju piešķir Ādažu vispārizglītojošo skolu un pirmskolas izglītības iestāžu sporta skolotājam, kurš 2019/2020. mācību gadā uzrādīja labus rezultātus sporta pasākumu organizēšanā darbā ar skolēniem un bērniem, kā arī veiksmīgi realizējis sporta mācību programmas.
5. „Gada notikums sportā” *(iedzīvotāju balsojums)* nomināciju piešķir sacensībām, kas notika Ādažu novadā un guva iedzīvotāju atsaucību. Balsošana norisinās no Konkursa izsludināšanas brīža līdz 2020. gada 23. decembrim, aizpildot pieteikumu [www.adazi.lv](http://www.adazi.lv).
6. ”Gada sporta organizācijas” nomināciju piešķir Ādažu novadā reģistrētai sporta organizācijai, kas aktīvi darbojās novada sporta dzīvē, organizēja sporta sacensības un iesaistīja Ādažu novada iedzīvotājus sporta aktivitātēs.
7. “Gada populārākais sportists/e” *(iedzīvotāju balsojums)* nomināciju piešķir sportistam, kurš ieguva vislielāko balsu skaitu iedzīvotāju balsojumā. Balsojumsnotiek 2.kārtās, aizpildot pieteikuma veidlapu [www.adazi.lv](http://www.adazi.lv). 1.kārta norisinās no Konkursa izsludināšanas brīža līdz 2020. gada 4. decembrim. 2.kārtā piedalās 5 sportisti ar vislielāko balsu skaitu. 2.kārta norisinās no 7. decembra līdz 23. decembrim.
8. Pretendentus apbalvošanai izvirza Ādažu novada iedzīvotāji, sporta veidu federācijas, Sporta daļa, Ādažu Bērnu un jaunatnes sporta skola, vispārējās un pirmsskolas izglītības iestādes, kā arī Ādažu novadā reģistrēti sporta klubi.
9. Pieteikumus (1.pielikums un 2.pielikums) iesniedz Sporta daļā **līdz 2020. gada 23. decembrim,** vienā eksemplārā, slēgtā aploksnē, ar norādi „Konkursam „Ādažu sporta laureāts 2020””. Foto vai videomateriālus nosūta uz e-pastu arnis.rozitis@adazi.lv.
10. Nepilnīgi vai nesalasāmi aizpildīti pieteikumi netiek vērtēti.

**III. Konkursa komisija, laureātu noteikšana un apbalvošana**

1. Konkursa komisiju (turpmāk – Komisija) izveido ar Ādažu novada domes rīkojumu.
2. Komisija līdz 2021. gada 9. janvārim izvērtē tikai termiņā iesniegtos pieteikumus un nosaka laureātus, atklāti balsojot. Ja balsu skaits dalās vienādi, izšķirošā ir Komisijas priekšsēdētāja balss.
3. Pieteikumam pievienotie materiāli, kas nav norādīti šajā nolikumā, neietekmē vērtējumu.
4. Ja Komisijas locekļi ir personīgi ieinteresēti kāda pieteikuma izskatīšanā, viņi par to informē pārējos Komisijas locekļus un nepiedalās pieteikuma izskatīšanā.
5. Komisija nosaka vienu apbalvojamo katrā nominācijā.
6. Komisijas sēdes protokolē kāds no Komisijas locekļiem.
7. Konkursa balvu pasniegšanas ceremoniju rīko 2021. gada 5. februārī, Ādažu Kultūras centrā, Gaujas iela 33A, Ādaži, Ādažu novads.
8. Visi laureāti saņem speciālo balvu „Ādažu sporta laureāts”.
9. Nepieciešamības gadījumā Komisija var lemt par izmaiņām nominācijās un apbalvošanā, pamatojot lēmumu un veicot attiecīgu ierakstu sēdes protokolā.

Domes priekšsēdētājs M.Sprindžuks

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU